אלי גרונר

אליהו דוד (אלי) גרונר (נולד ב-2 בספטמבר 1970) הוא מנכ"ל משרד ראש הממשלה לשעבר. מכהן כמנכ"ל זרוע החדשנות של קוק תעשיות בישראל. גרונר נולד בארצות הברית וגדל בעיר בינגהמטון שבמדינת ניו יורק. ביולי 1985 עלה עם משפחתו לישראל. למד במכינת בני דוד בעלי. ב-1989 התגייס לצה"ל, שירת כלוחם בחטיבת הצנחנים ונבחר להיות קשרו של מפקד החטיבה משה יעלון. בשירות המילואים לחם במלחמת לבנון השנייה. ב-1996 סיים תואר ראשון במדע המדינה ותקשורת באוניברסיטת בר-אילן. עבד ביחידת הדוברות של עיריית ירושלים. באותה שנה החל לעבוד כעיתונאי ב"ג'רוזלם פוסט", בתחילה כיסה את תחום הכדורסל וענייני ירושלים, שימש עורך המוסף המקומי של אזור ירושלים בעיתון, עבד ככתב בדסק הכלכלה ולאחר מכן הקים את הדסק הכלכלי של אתר האינטרנט של העיתון. בשנים 2001 עד 2003 למד מנהל עסקים באוניברסיטת ניו יורק. במהלך לימודיו עבד בקיץ 2002 כמתמחה בחברת ליהמן ברדרס. ב-2003 החל לעבוד כיועץ בחברת הייעוץ האסטרטגי מקינזי ושימש בה ראש צוות בכיר. הוא גם שימש כחלק מצוות הפנים הדרכתי בחברה עבור יועצים צעירים. ב-2009 מונה לעוזר בכיר ליו"ר חברת תנובה, זהבית כהן. באוקטובר 2011 מונה לציר הכלכלי בשגרירות ישראל בוושינגטון וכיהן בתפקיד עד אוקטובר 2014. גרונר הוביל את הארכת הערבויות והמאמץ להפחית את הקיצוץ בסיוע לישראל כחלק מקיצוץ רוחבי שנעשה בארצות הברית. כששב לארץ, שימש גרונר יועץ לחברת טכנולוגיית מידע UST גלובל להקמת סניף בישראל. במאי 2015 הודיע ראש הממשלה, בנימין נתניהו, על מינויו למנכ"ל משרד ראש הממשלה, וביוני אושר מינויו בממשלה. ב-28 במאי 2018 הודיע על כוונתו לסיים את תפקידו באוגוסט 2018. לאחר פרישתו מונה למנהל זרוע החדשנות בישראל של חברת קוק תעשיות. גרונר היה חבר נבחרת ישראל בסופטבול וזכה עמה במדליית ארד במשחקי המכביה ה-14 ב-1993. כמו כן היה הקפטן של קבוצת ירושלים ביג בלו מליגת הפוטבול הישראלית. ב-2010 נבחר להיכל התהילה של הליגה, עמו נבחרו גם ארי הרו ורון דרמר. הוא חבר בוועדה המייעצת בישראל של קרן וקסנר. הוא נשוי לתמר ואב לחמישה, מתגורר באלעזר שבגוש עציון. מדיה וקבצים בנושא אלי גרונר בוויקישיתוף אלי גרונר באתר משרד ראש הממשלה צבי זרחיה, נמרוד הלפרן, הכירו: האיש שמינה נתניהו לבולדוזר שלו - ומה הוא כתב כשוויתר על אזרחותו האמריקאית, באתר הארץ, 21 במאי 2015 Former Post staffer Eli Groner named PMO director-general, אתר ג'רוזלם פוסט, 21 במאי 2015 צבי זרחיה, האם הכוכב של מקינזי יצליח לקדם רפורמות מורכבות במערכת הציבורית, באתר TheMarker‏, 24 במאי 2015 Eli Groner, Minister of Economic Affairs to the United States, “Israel is a Great Opportunity for Value Investors”, אתר Stock News Now, 11 בספטמבר 2012 יעקב אילון, ‏הציר הכלכלי בארה"ב: נגן על האינטרסים החיוניים, באתר ‏מאקו‏, 3 במרץ 2013 נאום בפני ועידת AIPAC 2012, אתר יוטיוב, 4 במרץ 2012 מאמר מערכת של ה-Jpost בנושא הגז הטבעי, אתר ג'רוזלם פוסט, 24 ביוני 2015 אריאל כהנא, מקור ראשון, מנכ"ל משרד רה"מ: שיתבייש מי שקורא להסכם הגז "שוד", באתר nrg‏, 27 בנובמבר 2015 אמיר לוי, המוציא לפועל: השנה של אלי גרונר, אתר מידה, 31 בדצמבר 2017 יעקב אילון, ‏הציר הכלכלי בארה"ב: ערוכים לקיצוץ בסיוע, באתר ‏מאקו‏, 3 במרץ 2013 תומר גנון, מנכ"ל משרד רה"מ החדש יוכל לטפל בתנובה, אבל לא בחברת IT מסינגפור, באתר כלכליסט, 7 ביוני 2015 צבי זרחיה, האם הכוכב של מקינזי יצליח לקדם רפורמות מורכבות במערכת הציבורית, באתר TheMarker‏, 24 במאי 2015 http://www.kol-barama.co.il/live/95465/ אדריאן פילוט, מנכ"ל משרד ראש הממשלה, אלי גרונר, הודיע על סיום תפקידו, באתר כלכליסט, 28 במאי 2018 With Super Bowl in rear-view mirror, signature event for football in Israel lies ahead, אתר jns.org, ‏ Lobos capture AFI championship, ג'רוזלם פוסט, 24 בפברואר 2010 מי אנחנו, באתר קרן וקסנר